"COVID-19 змоу ачымазаҩцәа даара иаргәамҵуеит. Ачымазара анцалак ашьҭахьгьы арԥҳақәа чымазарақәа цәырҵуеит. Ауаа аҳауа рзымхо - лассы-лассы изымныҟәо, амардуан изхамло иҟалоит. Ас еиԥш ачымазацәа ҳаҟәшаҿы ирацәаҩны иҳадаҳкылоит, игәаҳҭоит, ԥыҭҩыкгьы шьҭоуп, иахәҭоу ахәшәқәа роуеит. Ачымазара зыхьыз зегьы ашьҭахь иҭаҳҵаауеит, еилаҳкаауеит рырԥҳақәа шаатуа, анаҩс агимнастикагьы ҟаҵатәуп, уаҩҵас рыԥсыԥ лагаҩаргарцаз. Еиҳарак, ас еиԥш ацхырааара зҭаху ачымазара ахаҭа ибааԥсны изхызгаз роуп, аха иҟоуп имарианы ирыхганы, анаҩс ашәарақәа зызнажьызгьы. Ԥыҭҩык ауаа ԥсхьеит, ачымазара ӷәӷәоуп аҟнытә даара ишәоит. Уажәы аҟәшаҿы ҩыџьа роуп ишьҭоу, аха ҽнак иалагӡаны 12-ҩык рҟынӡа ачымазара зыхганы иаааны зыҽгәазҭаз сыдыскылеит. Ачымазара ахаҭа даара иӷәӷәоуп, арԥҳақәа рыдагьы, ауаҩы ихшыбаҩ иаԥырхагахоит. Ачымазаҩцәа ашьҭахь апсихологцәеи аневропатологцәеи идҳарбоит", - еиҭалҳәеит Арҷелиаԥҳа.
Иаҳа инеиҵыху аиҿцәажәара шәызыӡырҩыр шәылшоит аудио аҿы.
Иара убас шәаԥхьар ҟалоит: